Όρμενος

Στην ελληνική μυθολογία με το όνομα `Ορμενος είναι γνωστά τα παρακάτω οκτώ πρόσωπα:


 * 1) Γιος του Κερκάφου και εγγονός του Αιόλου. Ο Στράβων αποκαλεί παντού στο έργο του τον Όρμενο `Αρμενο. Ο `Ορμενος είχε έναν τουλάχιστον γιο, τον Αμύντορα, και έδωσε το όνομά του στην αρχαία πόλη Ορμένιο ή Ορμίνιο της Θεσσαλίας στις ακτές του Παγασητικού Κόλπου, θεωρείται δηλαδή ο «επώνυμος ήρωας» της συγκεκριμένης πόλεως. Κατ' άλλους γιός του Ορμένου ήταν και ο Ευαίμονας.
 * 2) Τρώας πολεμιστής που τον σκότωσε ο Πολυποίτης στον Τρωικό Πόλεμο.
 * 3) Δεύτερος Τρώας πολεμιστής, που τον σκότωσε ο Τεύκρος στον Τρωικό Πόλεμο.
 * 4) Ο πατέρας του βασιλιά Κτησίου και παππούς του Ευμαίου.
 * 5) Πολεμιστής στην εκστρατεία των «Επτά επί Θήβας», κατά την οποία και έπεσε μαχόμενος.
 * 6) Βασιλιάς του Ορμενίου στη Θεσσαλία, αναφερόμενος από τον Καλλίμαχο στον «`Υμνο στη Δήμητρα» (66).
 * 7) Ένας από τους μνηστήρες της Πηνελόπης, καταγόμενος από τη Ζάκυνθο.
 * 8) Ένας από τους Τελχίνες.

Πηγές

 * Το αντίστοιχο άρθρο της αγγλόγλωσσης Wikipedia
 * Emmy Patsi-Garin: «Επίτομο λεξικό Ελληνικής Μυθολογίας», εκδ. οίκος Χάρη Πάτση, Αθήνα 1969

Ορμενος Ορμενος Ορμεν

Ormenus Hormenio Ормен